Kimina azalí kalaka ya letá. Mpiaka likolo ya mpiaka. Akomi koluka na ndenge nyonso po àbima na pasi oyo. Mokolo mosusu, ngenge: ministre alakí ye na moninga ye Kabangu. Bakokende Addis Abeba na koyangana monene ezalí kuna. Bakofutama na ndenge ekoki. Batata oyo basalí mama na ebandoli. Kimina na mwasi na ye bakani kozwa mabele epayi ya Bateke mpo na kosala bilanga. Nzoka nde ministre alongoli kombo na bango pe atie ya basemeki na ye. Kimina pe asalí ye suka na filime. Ekomi nde molukano. Na lisolo oyo, Bienvenu Sene Mongaba alobi na bakonzi ya Kongó. Soki toyangeli malamu te makambo ya mboka, tokokende epai moko tɛ. Tokobandela. Moto akosala na esika na biso azalí tɛ.